E oficial: UE a început să colecteze tarifele promise asupra importurilor de mașini electrice fabricate în China
La peste un an de la demararea anchetei sale privind subvențiile acordate de către Guvernul Chinei producătorilor auto, Comisia Europeană a început, miercuri, să impună oficial tarife suplimentare asupra importurilor de mașini electrice. Taxele vamale variază de la 7,8% pentru automobilele Tesla, până la 35,3% pentru automobilele SAIC, adăugându-se tarifelor standard de 10% impuse până acum de UE.